Diari Oficial de la Generalitat Valenciana


Sumari del DOGV 6471, del 02-03-2011 (2011/2382)

RESOLUCIÓ de 24 de febrer de 2011, del director general del Servei Valencià d'Ocupació i Formació (SERVEF), per la qual es convoca la concessió d'una beca per a la realització de pràctiques professionals en la modalitat de Documentalista.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2382


Data del document
:   24-02-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de febrer de 2011, del director general del Servei Valencià d'Ocupació i Formació (SERVEF), per la qual es convoca la concessió d'una beca per a la realització de pràctiques professionals en la modalitat de Documentalista. [2011/2382]
El Servei Valencià d'Ocupació i Formació (SERVEF), en el marc de la política dirigida a la millora i especialització professional de postgraduats/es entén adequat per a completar la seua formació apropar-los al coneixement pràctic de l'administració pública, per la qual cosa a l'empara del que establix el Decret 132/2009, de 4 de setembre, del Consell, pel qual es regula la concessió de beques, i en la Llei 38/2003, de 17 de novembre, General de Subvencions, convoca la concessió de beques perquè joves diplomats/es en Biblioteconomia i Documentació puguen accedir a la realització de pràctiques professionals en el SERVEF.
L'anterior actuació es troba arreplegada en els objectius i activitats de la línia de subvenció T3046, «Beques de formació», del capítol IV, subprograma pressupostari 322.59, Administració i Coordinació General, del pressupost de gastos del SERVEF per a l'exercici 2011.
Les ajudes que es financen d'acord amb la present resolució no estan subjectes a la política de control d'ajudes de l'Estat, perquè no reunixen els requisits de l'article 107.1 del Tractat CE al no afectar la competència en raó a la qualitat del beneficiari i a la finalitat de l'ajuda.
D'acord amb el que establix l'article 7.3 del Decret 132/2009, de 4 de setembre, del Consell, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
Primer
Convocar la concessió, en règim de concurrència competitiva, d'una beca per a completar la formació de diplomats/es en Biblioteconomia i Documentació per mitjà de la realització de pràctiques professionals en el Servici d'Organització, Coordinació i Informació del Servei Valencià d'Ocupació i Formació, Servicis Centrals de València.
La convocatòria es regirà per les bases establides en esta resolució, pel Decret 132/2009, de 4 de setembre, del Consell, pel qual es regula la concessió de beques, sempre que no s'opose als preceptes bàsics de la Llei General de Subvencions i el seu reglament de desplegament; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari d'estos arreplegats en el Reial Decret 887/2006, de 21 de juliol; per les prescripcions contingudes en el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, que aplicant-se a esta matèria, no estiguen en contradicció amb aquelles, i en allò no previst per este, pels preceptes que no tinguen caràcter bàsic de la Llei 38/2003, General de Subvencions, i el seu reglament de desplegament.
Segon
Aprovar les bases per les quals es regirà la present convocatòria que es contenen en l'annex I a esta resolució, a les quals s'acompanyen els models de sol·licitud i de currículum com a annexos II i III, respectivament.
Tercer
L'import global màxim destinat a la concessió de la beca que es convoca per mitjà de la present resolució serà de dotze mil euros (12.000 €), distribuïts en les anualitats següents:
Any 2011: 8.000 euros
Any 2012: 4.000 euros
I serà finançat a càrrec de la línia de subvenció T3046, «Beques de formació», del capítol IV, subprograma pressupostari 322.59, Administració i Coordinació General, del pressupost de gastos del SERVEF per a l'exercici 2011, o el seu equivalent en el pressupost de gastos del SERVEF per a l'exercici 2012, estant condicionada l'eficàcia d'esta convocatòria a l'existència de crèdit adequat i suficient en el pressupost de la dita anualitat.
Quart
La secretària general del SERVEF, en concordança amb el que disposa la Resolució del director general del SERVEF de 3 de març de 2008, sobre delegació de competències en matèria de personal, gestió financera i pressupostària, contractació administrativa i gestió de subvencions, resoldrà la concessió d'esta convocatòria de beques i totes les resolucions que siguen necessàries per al desenvolupament i l'execució de la present disposició.
Quint
Publicar esta resolució en el Diari Oficial de la Comunitat Valenciana, advertint-se que contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, no podent simultaniejar-se ambdós recursos i sense perjuí que s'utilitze qualsevol altra via que es considere oportuna.
València, 24 de febrer de 2011.- El secretari autonòmic d'Ocupació i director general del Servei Valencià d'Ocupació i Formació: Luis Lobón Martín.
ANNEX I
Bases de la convocatòria per a la concessió d'una beca per a completar la formació de diplomats/es en Biblioteconomia i Documentació, per mitjà de la realització de pràctiques professionals en el Servici d'Organització, Coordinació i Informació del Servei Valencià d'Ocupació i Formació (SERVEF), Servicis Centrals de València
Base primera. Objecte
La beca que es regula en estes bases té com a objecte completar i desenvolupar la formació acadèmica de joves diplomats/es en Biblioteconomia i Documentació a través de la realització de pràctiques professionals en el Servei Valencià d'Ocupació i Formació (SERVEF), en aquelles tasques relacionades amb la dita titulació que siguen adequades per a adquirir formació complementària i especialització.
Base segona. Nombre i organisme en què s'efectuaran les pràctiques
1. Es convoca una beca en la modalitat de Documentalista.
2. La persona beneficiària de la beca realitzarà les seues pràctiques en el Servici d'Organització, Coordinació i Informació del Servei Valencià d'Ocupació i Formació (SERVEF), Servicis Centrals de València.
Base tercera. Requisits que han de reunir els sol·licitants
1. Les persones que sol·liciten participar en la convocatòria hauran de reunir els requisits següents, a la data de finalització del termini de presentació de sol·licituds:
a) Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
b) No ser major de 35 anys.
c) Estar en possessió del títol oficial de Diplomat/a en Biblioteconomia i Documentació o equivalent, expedit o homologat per les autoritats espanyoles corresponents i que no hagen transcorregut més de cinc anys des de la seua obtenció.
d) No trobar-se sotmés/a en les prohibicions per a obtindre la condició de beneficiari/a, establides en l'article 13 de la Llei 38/2003, de 17 de novembre, General de Subvencions.
e) Disposar de cobertura sanitària.
2. No podran optar a esta beca els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos per a la seua finalització.
Base quarta. Duració de la beca i pròrroga
1. El període de duració de la beca serà de 12 mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, i en cap cas la data d'inici podrà ser anterior al 2 de maig de 2011.
2. El període de duració podrà prorrogar-se sense necessitat de nova convocatòria per un període màxim de fins a 12 mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.
Base cinquena. Dotació econòmica individual i pagament de la beca
1. La dotació econòmica de la beca serà de mil euros (1.000 €) mensuals bruts, tal com s'establix en la Resolució dictada en data 1 de novembre de 2009 pel conseller d'Economia Hisenda i Ocupació per la qual s'homologa la quantia de les beques per a les conselleries del Govern de la Generalitat (DOCV núm. 6198, 03.02.2010).
Sobre el dit import haurà de practicar-se la retenció corresponent a compte de l'Impost sobre la Renda de les Persones Físiques i les altres que, si és el cas, pogueren correspondre.
2. En cas de pròrroga de la beca, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en el dit període.
3. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.
4. L'import de la beca s'abonarà mensualment, prèvia certificació del responsable del Servici d'Organització, Coordinació i Informació del SERVEF, segons el model establit en les instruccions dictades el 8 de febrer de 2010 per la secretària general del SERVEF.
Base sisena. Termini, lloc i forma de presentació de les sol·licituds
1. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana. Junt amb la sol·licitud s'haurà de presentar el model de currículum de l'annex III i no s'admetrà cap documentació addicional. La documentació necessària per a la comprovació del compliment dels requisits exigits en les presents bases i els mèrits al·legats en el currículum, es presentarà en el moment que siga requerida per la Comissió Avaluadora, d'acord amb el que establix el punt 7 de la base setena.
A l'efecte de còmput del terminis, caldrà ajustar-se a allò que s'ha disposat amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
2. La sol·licitud per a poder optar a la beca es realitzarà utilitzant el model de l'annex II, així com el model de currículum de l'annex III, que estaran a disposició de les persones interessades en els punts següents:
- En el portal institucional de la Generalitat en Internet () i en la pàgina web del SERVEF ().
- En el servici d'informació del SERVEF, siti en la planta baixa dels Servicis Centrals (av. Navarro Reverter, 2, de València).
- En les oficines Prop de la Comunitat Valenciana.
3. La sol·licitud es presentarà preferentment en el Registre General del Servici Valencià d'Ocupació i Formació, siti a l'avinguda de Navarro Reverter, 2, de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
4. El model de sol·licitud, inclòs en l'annex II, incorpora una declaració responsable, per mitjà de la qual el/la sol·licitant manifesta davall la seua responsabilitat que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, quedant a disposició de la Comissió Avaluadora per a la comprovació, control i inspecció que es considera oportuns. Quedaran automàticament excloses del procediment les persones sol·licitants que no acrediten els requisits exigits o al·leguen mèrits falsos.
5. Si en qualsevol moment del procés de selecció arriba a coneixement de la Comissió Avaluadora que algun dels/les sol·licitants no posseïx la totalitat dels requisits exigits, esta li requerirà l'acreditació de tals requisits. En cas que no foren acreditats en el termini establit per la Comissió Avaluadora, el/la sol·licitant quedarà exclòs del procés selectiu amb indicació del motiu de la seua exclusió.
6. Els/les sol·licitants hauran de reunir els requisits i condicions que assenyalen la convocatòria a l'acabament del termini de presentació de les sol·licituds.
7. La presentació de la sol·licitud per a optar a la beca, sense perjuí d'una possible impugnació, implicarà l'acceptació per la persona sol·licitant de les bases per les quals es regix la present convocatòria.
8. Si la sol·licitud presentada en termini no reunira els requisits indicats en esta convocatòria, es requerirà l'interessat/da per a la seua esmena en el termini màxim de 10 dies hàbils, indicant-li que si no ho fera se'l tindrà per desistit de la seua petició, prèvia resolució que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
9. La llista provisional d'admesos/es i exclosos/es es donarà a conéixer en la pàgina web del SERVEF (), en el servici d'informació del SERVEF, siti en la planta baixa dels Servicis Centrals (Av. Navarro Reverter, 2 de València), en el tauler d'anuncis ubicat en el mateix lloc i en la línia gratuïta d'informació del SERVEF 761 328 608.
Base sèptima. Comissió Avaluadora i procés de selecció
1. La selecció dels/les aspirants s'efectuarà per mitjà de l'avaluació de mèrits i la realització d'una entrevista personal, de conformitat amb allò que s'ha establit en estes bases.
2. Per a l'examen de les sol·licituds de la beca i elaboració de les oportunes propostes es constituirà una Comissió Avaluadora que estarà formada per:
- Cap de l'Àrea d'Organització i Sistemes d'Informació o funcionari/a en qui delegue, que actuarà com a presidenta de la Comissió.
- Cap de Servici d'Organització, Coordinació i Informació, o funcionari/a en qui delegue, que actuarà com a vocal.
- Un/a funcionari/a tècnic/a de la Secretaria General del SERVEF o funcionari/a en qui delegue, que actuarà com a vocal.
- Un/a funcionari/a tècnic/a del Servici d'Organització, Coordinació i Informació o persona que es designe en la seua substitució que actuarà com a secretari/a de la Comissió, que assistirà a les sessions que duga a terme la Comissió amb veu però sense vot.
3. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
4. La Comissió adaptarà el seu funcionament al que establix la convocatòria, en la Llei de Règim Jurídic de les Administracions Públiques i del Procediment Administratiu Comú i en l'article 18 del Decret 132/2009 del Consell, pel qual es regula la concessió de beques, pel que fa a la composició i funcionament dels òrgans col·legiats, prenent els seus acords per majoria simple, i alçarà actes de les sessions que duga a terme i dels acords que adopte.
5. La Comissió Avaluadora es reunirà dins dels 15 dies següents a l'acabament del termini de presentació de sol·licituds a fi de valorar els mèrits que es mencionen en el model de currículum de l'annex III.
6. Per a valorar les sol·licituds s'aplicaran els criteris del barem que es contenen en la base huitena d'esta convocatòria. Obtinguda la puntuació provisional de tots els/les aspirants, s'exposaran, en els mitjans de difusió ja mencionats en el punt 9 de la base sisena, la llista ordenada segons les puntuacions resultants, així com una relació dels/les aspirants les sol·licituds de les quals han sigut desestimades, amb indicació dels motius de la seua desestimació i establint-se un termini de 10 dies perquè els/les sol·licitants puguen esmenar les faltes o formular al·legacions.
Tant esta com les successives publicacions s'efectuaran en els dits mitjans.
7. Una vegada transcorregut el termini d'al·legacions indicat en el punt anterior, la Comissió Avaluadora convocarà per a la realització de l'entrevista personal als/les aspirants que esta mateixa determine entre aquells i aquelles que hagen obtingut major puntuació en la fase prèvia.
En la resolució en què es convoque als/les aspirants es fixarà dia i hora perquè estos/es aporten, amb caràcter previ a la realització de l'entrevista personal, la documentació necessària per a acreditar els requisits establits en les presents bases, així com els mèrits al·legats.
Els/les aspirants seleccionats hauran d'acreditar la documentació següent:
a) Títol oficial de Diplomat/a en Biblioteconomia i Documentació, expedit o homologat per les autoritats espanyoles corresponents, o si no n'hi ha, resguard d'haver efectuat el depòsit de les taxes per a la seua expedició, i que no hagen transcorregut més de cinc anys des de la seua obtenció.
b) Certificat oficial de qualificacions emés pel centre universitari on haja cursat els estudis, en què conste la nota mitjana ponderada obtinguda durant la carrera, la qual estarà expressada en escala numèrica de 5 a 10, d'acord amb el que establixen els reials decrets 1044/2003 (BOE núm. 218) i 1125/2003 (BOE núm. 224).
c) Acreditar la circumstància de disposar de cobertura sanitària (per mitjà de la targeta SIP, o document equivalent).
d) Qualssevol altres documents que acrediten la possessió de títols al·legats en el model de currículum per a la seua baremació.
e) Documentació que acredite trobar-se en algun dels supòsits establits en l'apartat 2, de la base octava, si és el cas, que determinen la preferència de la concessió de la beca en cas d'empat en la valoració.
Els mèrits no prou acreditats no seran tinguts en compte a l'efecte de valoració.
Es podran aportar altres títols i mèrits no computables per a la baremació que es desitgen al·legar per a coneixement i informació de la Comissió Avaluadora.
Tota la documentació exigida o al·legada per les persones sol·licitants es presentarà per mitjà d'original o fotocòpia compulsada.
8. Finalitzat el procés de selecció, la Comissió Avaluadora, en el termini de 10 dies, elaborarà una proposta de resolució que contindrà el/la beneficiari/a de la beca, així com una borsa de reserva constituïda pels/les aspirants que no resulten adjudicataris de la beca, prioritzada per ordre de puntuació per a cobrir les vacants que puguen sorgir durant el període de gaudi.
Base octava. Barem per a avaluar els mèrits personals
1. En la convocatòria regulada per estes bases seran tinguts en compte els següents criteris de valoració amb la ponderació que s'establix:
A) Expedient acadèmic: fins a un màxim 13 punts.
A.1) Certificat oficial de qualificacions (màxim 10 punts).
La puntuació assignada coincidirà amb la nota mitjana ponderada indicada en el certificat oficial de qualificacions de títol de Diplomat/a en Biblioteconomia i Documentació.
Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
A.2) Altres títols acadèmics (màxim 3 punts).
Es podran obtindre fins a un màxim de 3 punts per títols acadèmics oficials que no constituïsquen un requisit per a la concessió, d'acord amb l'escala següent:

B) Coneixements de valencià: màxim 2,5 punts.
B.1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:

B.2) Altres certificats de la Junta Qualificadora de Coneixements de Valencià, d'acord amb l'escala-barem següent:

C) Coneixement d'idiomes de la Unió Europea: màxim 1 punt.
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat, sempre que conste la qualificació obtinguda.
La puntuació s'assignarà quant a la següent taula d'equivalències respecte al Marc Comú Europeu de Referència per a les Llengües i a la normativa vigent aplicable a la matèria, valorant-se exclusivament el nivell més alt obtingut:

D) Experiència professional relacionada directament amb l'objecte de la beca: màxim 2 punts.
Es valorarà fins a un màxim de 2 punts l'experiència professional (laboral, pràctiques formatives, beques) relacionada directament amb l'objecte de la beca en les diferents conselleries o organismes autònoms de la Generalitat computant-se 0,10 punts per cada mes complet realitzat.
2. En cas d'empat es resoldrà a favor de la persona que haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes, per este ordre.
La resta de supòsits d'empat es resoldran en favor de l'aspirant que presente major nota mitjana ponderada en el certificat oficial de qualificacions, d'acord amb la valoració establida en l'apartat A1 del punt 1 de la present base.
Si encara així persistira l'empat, este es resoldrà tenint en compte el cognom dels aspirants i la resolució de la Conselleria de Justícia i Administracions Públiques per la qual es determina la lletra per a fixar l'ordre d'intervenció dels aspirants a les proves selectives del conjunt de les administracions públiques valencianes, vigent en el moment de publicació de la present convocatòria en el Diari Oficial de la Comunitat Valenciana.
3. El compliment temporal d'estos mèrits s'entendrà referit a la data de finalització del termini de presentació de sol·licituds.
Base novena. Entrevista personal
La Comissió Avaluadora, atenent al nombre de sol·licituds admeses i a les puntuacions obtingudes, convocarà per a la realització d'una entrevista personal el nombre d'aspirants que esta mateixa determine entre aquells que hagen obtingut major puntuació en la fase prèvia. L'entrevista versarà sobre les aptituds, preparació i experiències expressades en el currículum, així com sobre el coneixement d'aplicacions i recursos electrònics, materials bibliogràfics, etc., relacionats amb l'objecte de la beca.
La convocatòria a la realització de l'entrevista s'efectuarà en crida única a través dels mitjans assenyalats en el punt 9 la base sexta, indicant-se el lloc, data i hora per a cada aspirant.
L'entrevista tindrà una puntuació màxima de 5 punts.
Base desena. Termini de resolució i notificació. Òrgan competent per a l'ordenació, instrucció i resolució del procediment
1. El termini màxim per a dictar i notificar la resolució sobre les sol·licituds formulades serà de tres mesos a comptar de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú, i en ella s'indicarà expressament la data de començament de gaudi de les beques.
2. En cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, i en l'article 42.4 de la Llei 30/1992, de 26 de novembre, modificada per Llei 4/1999, de 13 de gener.
3. La resolució de concessió es dictarà per la secretària general del SERVEF en virtut del que disposa la Resolució de 3 de març de 2008, del director general del SERVEF, sobre delegació de competències en matèria de personal, gestió financera i pressupostària, contractació administrativa i gestió de subvencions, i es publicarà en el Diari Oficial de la Comunitat Valenciana. En la resolució s'indicarà la persona beneficiària de la beca i contindrà una borsa de reserva constituïda pels/les aspirants que no resulten adjudicataris/es de la beca, prioritzada per ordre de puntuació per a cobrir les vacants que puguen sorgir durant el període de gaudi.
4. La publicació en el Diari Oficial de la Comunitat Valenciana d'esta resolució produirà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú. Igualment, es donarà publicitat de la resolució de concessió en els mitjans de difusió ja mencionats en la base sisena, punt 9.
Base onzena. Drets i obligacions de la persona beneficiària
1. La persona beneficiària haurà d'estar al corrent en el compliment de les seues obligacions tributàries i davant la Seguretat Social, tot això amb anterioritat a dictar-se la proposta de resolució de concessió de la beca de conformitat amb el que establix l'article 14.1.e, de la Llei 38/2003, General de Subvencions, per la qual autoritza expressament a l'administració per a la seua obtenció directa al subscriure el model de sol·licitud, així com per a la comprovació directa de les dades d'identitat (DNI) i, si és el cas, de residència basant-se en el Decret 165/2010, de 8 d'octubre, del Consell.
2. La persona beneficiària de la beca està obligada a incorporar-se al Servici d'Organització, Coordinació i Informació en el termini establit, conforme amb les instruccions sobre condicions d'exercici de les activitats a realitzar, dictades per la secretària general del SERVEF en data 8 de febrer de 2010 i amb les directrius que establisca el cap de Servici d'Organització, Coordinació i Informació, i guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la pròpia convocatòria.
3. La persona beneficiària està obligada a acceptar la concessió de la beca i renunciar a qualsevol altra beca coetània que es gaudisca.
4. Per mitjà de l'acceptació de les bases de la convocatòria el/la becari/a cedix gratuïtament i de forma indefinida els resultats que s'obtinguen com a conseqüència del desenvolupament de la beca al SERVEF, que es reserva el dret de la seua publicació i utilització.
5. Una vegada finalitzat el termini de duració de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària, si és el cas.
6. Durant el període de gaudi de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de tutor o tutora del Servici d'Organització, Coordinació i Informació del SERVEF.
Base dotzena. Obligacions de l'entitat concedent
Són obligacions del Servici Valencià d'Ocupació i Formació en relació amb la beca concedida les següents:
a) Proporcionar el suport necessari i facilitarà la utilització dels mitjans, instruments i equips que resulten necessaris per al normal exercici de l'activitat objecte d'esta beca.
b) Designarà un tutor o tutora que coordinarà i orientarà les activitats a realitzar pel/la becari/a, assignarà les funcions a realitzar en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.
c) Vetlar pel desenvolupament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, del qual serà beneficiària la persona adjudicatària d'esta beca.
e) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després d'informe favorable del tutor o tutora, si és el cas.
Base tretzena. Situacions de la persona beneficiària de la beca i règim d'incompatibilitats
1. Quan el beneficiari o beneficiària de la beca siga un empleat de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.
2. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el SERVEF.
3. La beca objecte de la present convocatòria és incompatible amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del normal desenvolupament d'esta.
Base catorzena. Facultats d'interpretació, incidències i tutoria
1. La secretària general resoldrà tant els dubtes com els conflictes que poguera plantejar el becari o la becària en l'exercici de la seua funció. Al mateix temps, resoldrà les incidències que es produïsquen durant el període de gaudi de la beca amb audiència prèvia de l'interessat.
2. El cap de Servici d'Organització, Coordinació i Informació exercirà de tutor de les pràctiques professionals i vetlarà pel compliment de les condicions de l'exercici de la beca.
3. La renúncia a la beca haurà de comunicar-se amb 15 dies d'antelació, excepte causes justificades de força major, i suposarà la pèrdua de tots els drets inherents a esta i, per tant, el seu import deixarà de percebre's a partir d'este moment.
4. En cas de produir-se alguna renúncia a la beca concedida, la secretària general procedirà a cobrir la vacant que poguera produir-se, servint-se per a això de la borsa de reserva que resulte del procediment de selecció prèviament efectuat i en l'ordre establit en esta.
5. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
Base quinzena. Pèrdua del dret al cobrament i reintegrament
1. Es produirà la pèrdua del dret al cobrament total o parcial de la beca en el supòsit d'incompliment de les obligacions derivades d'estes beques o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.
2. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents a fi de l'ajuda.
b) Quan s'incórrega en algun dels casos d'incompatibilitat de la beca establits en la base tretzena.
3. En la tramitació dels procediments es garantirà en tot cas el dret d'audiència a la persona interessada.
Base setzena. Tractament de dades personals
Les dades personals de les persones sol·licitants, recollides en el transcurs del procediment, seran inclosos en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida Llei Orgànica.
("Anexo1.pdf")
ANNEX III / ANEXO III
("Anexo2.pdf")
ANNEX II / ANEXO IIANNEX III / ANEXO III